Kana jechuun qabiyyee qabaachuu /possession/, abbaa qabeenyaa qabiyyee ta'uu, sirna maqaa naanneessuu /formality/, aangoo bulchaa qabeenyaa, dandeeti, raawwii qabiinsaa, aangoo Abbaa Seerummaa, giibira maqaa naanneessudhaaf kaffalamu fi kkf irratti seerootni raawwatiinsa qaban haaluma kanaan adda akka ta'an taasifama. Fakkeenyaaf yeroon yaa dheeratus haa gabaabatus qabeenya qabuudhaan abbaa qabeenyaa ta'uun kan danda'amu yoo ta'u lafa garuu yeroo barbaadanitti qabachuudhaan abbaa qabeenyaa ta'uun hin danda'amu.